Treća beogradska gimnazija

Historija 1859. godine za vreme II vladavine kneza Miloša osniva se na Terazijama polugimnazija, popularno nazvana Terazijska polugimnazija. 1875. godine dobija nov naziv - Beogradska niža gimnazija. 1891. godine Ukazom Ministarstva prosvete i crkvenih poslova Kraljevine Srbije dobija naziv Treća beogradska gimnazija. 1906. godine Treća beogradska gimnazija useljava se u novu, posebno za nju zidanu zgradu, živopisno zdanje u Njegoševoj 15. 1956. godine Odlukom Sekretarijata za prosvetu i kulturu Narodnog odbora sreza Beograda Treća beogradska gimnazija je ukinuta, a u zgradi ostaju niži razredi pod nazivom Osnovna škola "Slobodan Princip - Seljo". Kasnije se formira od odeljenja IV gimnazije nova gimnazija u Ulici 1. maja (sada General Ždanova) i ona dobija ime Treća beogradska. 1964. godine Odlukom Skupštine opštine Vračar iseljava se iz zgrade u Njegoševoj Osnovna škola "Slobodan Princip - Seljo", a u zgradu, koja je godinu dana ranije proglašena spomenikom kulture kao zgrada Treće beogradske gimnazije, useljava se novoformirana gimnazija pod nazivom Osma beogradska. 1980. godine Zakonom o usmerenom obrazovanju i vaspitanju nestaje reč gimnazija i škola dobija naziv Obrazovno-vaspitna radna organizacija prevodilačke i prirodno-tehničke struke, skraćeno - OVRO. 1987. godine Promenom Zakona o usmerenom obrazovanju vraća se ukinuta reč "škola", pa od ove godine Gimnazija se zove Škola kulturološko-jezičke i prirodno-matematičke struke. 1990. godine najnovijim Zakonom o srednjem obrazovanju i vaspitanju vraćaju se gimnazije i Škola ima opet zvaničan naziv - Osma beogradska gimnazija. 1991. godine, godine obeležavanja 100 godina rada kao potpune gimnazije, Odbor za obeležavanje stogodišnjice Gimnazije pokrenuo je inicijativu za vraćanje izvornog imena - Treća beogradska gimnazija. Odeljenje istorijskih nauka SANU i Skupština Grada podržali su ovu inicijativu ističući potrebu da se gimnaziji vrati njeno prvobitno ime. Po završenom postupku u vezi sa izmenama i dopunama Statuta i dobijanju Rešenja o davanju saglasnosti Izvršnog saveta Skupštine Grada izvršen je upis u sudski registar pod nazivom - Treća beogradska gimnazija, Njegoševa 15. 1999. godine je dodeljena nagrada Školi za najlepšu fasadu na Svetskoj izložbi u Parizu. Odeljenja Od školske 2004/2005. godine svaka upisna godina ima 9 odeljenja: 4 prirodno-matematička, 4 društveno-jezička i 1 bilingvalno. U bilingvalnim odeljenjima nastava se obavlja na dva jezika, na italijanskom ili francuskom jeziku i srpskom jeziku. Za pohađanje nastave u bilingvalnom odeljenju prethodno se mora položiti prijemni ispit iz italijanskog ili francuskog jezika. Škola svake godine primi 120 učenika koja pohađaju prirodni smer, 120 učenika koji pohađaju društveno-jezički smer i 62 učenika koja pohađaju Bilingvalno (31 učenika koja slušaju nastavu na francuskom i isti broj učenika koja nastavu pohađaju na italijanskom). Galerija Vanjske veze Zvanični sajt škole Galerija slika učenika Treće beogradske gimnazije Forum đaka Treće beogradske gimnazije Arhivirano 2011-08-03 na Wayback Machine-u